Helga Plötner

Helga PLÖTNER (PL[OE]Tna), denaske Langwagen (naskiĝinta la 25-an de januaro 1945 en Gräfenhainichen, Germanio, en la federacia lando Saksio-Anhalto) estas 81 jaraĝa germana pentristino kaj esperantistino; tie ŝi loĝas ĝis nun kun 
83 jaraĝa edzo Manfred Reyher.

Biografio
Kiel juna knabino, kun 14 jaroj, ŝia pasio ĉiam estis kaj ankoraŭ estas pentrado. Ŝi komencis ekzerci portreti laŭ modeloj.
En la aĝo de 17 jaroj, ŝi membriĝis en pentroklubo. Tie, sed ne nur tie, Helga pentris homojn, bestojn, florojn, domojn, pejzaĝojn en diversajn teknikojn.
Post la naskiĝo de sia filino Jana en 1970, kiu nun komprenas kaj legas Esperanton, Helga studis (1974-1978) en speciala Distrikta Kulturakademio de Halle/Saale kun sukcesa rezulto kiel gvidantino en Popola Artkreado por la fako "pentrarto kaj grafiko". 
Poste ŝi gvidis ĝis 2016 artkursojn por infanoj, junuloj kaj plenkreskuloj, kiel docentino en Popolaltlernejo kaj private en propra ateliero en propra domo en 06773 Gräfenhainichen, Friedrich-Ebert-Str. 9.
Ŝi partoprenis studsesiojn en 2000 kaj 2001 en Esperanto Centro en Herzberg apud Harco/por studi kiel Esperanto-instruistino. Tie Helga skribis testamenton, por ke la Esperanto-Centro en Herzberg ricevos ĉiujn Esperanto-librojn, -instrumaterialojn kaj tiel plu post la forpaso kaj transdonis ĝin al Peter Zilvar. Ekde 2001 Helga gvidis kiel docentino Esperantokursojn en Popolalternejo kaj private en propra ateliero.

En 1980 ŝi esperantiĝis en Kulturligo de GDR. Rapide ŝi uzis tiun lingvon kun sia 10-jaraĝa filino Jana en Berlino, kie Helga, en Esperanto, instruis desegni al infangrupo. Tie ŝi portretis laŭ modelo la gaston Ludwig Schödl, kiu verkis la unuan germanan Esperanto-lernolibron. Unu de tiuj du portretoj la artistino donacis al la Esperanto-urbo Herzberg.

Ŝi trovis 1980 bonan leteramikon, Danĉo Danev, teatropentriston el Plovdiv, Bulgario. Ili vizitis sin reciproke. Danĉo gvidis ŝin en 1985 al la Esperanto-hotelo en montaro Rudopoj en la urbo Pisanica. Tie ŝi ricevis lingvo-atestilon kun rezulto "tre bone". 1986 al Internacia Somera Esperanto Universitato (ISEU) en Veliko Tarnovo kun geesperantistoj el 10 landoj. Tie ŝi portretis 13 geesperantistojn kaj ekspoziciis ilin tie kun granda agnosko. 
Delegaciite de Kulturligo Berlino de D-ro Detlev Blanke al la Universala Kongreso (UK) 1987 en Varsovio, Helga ekspoziciis 45 bildojn kaj portretis plurajn geesperantistojn dum tiu ĉi UK, kiel poste ankaŭ dum Universala Kongreso en Berlino, 1999. 
Ŝi ĉiam portretis en diversaj renkontiĝoj kaj kolektis multajn portretojn pri esperantistoj.
Tiujn ŝi donacos laŭ donacskribo kun longa listo kaj fotoj de tiuj portretoj al la Nacia Esperanto Muzeo en Vieno. Mag Bernhard Tuider skribis, ke ili konservos ilin, kune kun nun 5 librojn „Esperanto por mi“, po du ekzempleroj, por estontaj generacioj. 
Helga amikiĝis dum 100-a UK 2015 i.a. kun la Japano Hori Jasuo, kiu kolektis dum UK pacmesaĝojn. Poste Helga videblis per foto en lia bonega libro "Pacmesaĝoj tra la mondo" (en paĝo 112.) Hori Jasuo kiel iniciatinto, kompilanto kaj eldonanto kreadis librojn „Esperanto por mi, 16 geesperantistoj portretitaj de Helga Plötner“ de eldonejo HORIZONTO. Intertempe aperis nun 9 libroj en tiu serio, 1a ruĝkovrila, 2a verdkovrila, 3a blukovrila, 4a oranĝkovrila, 5a lazurkovrila, la 6a flavkovrila , la 7a rozkovrila, la 8a violkovrila kaj la 9a verdkovrila, ĉiuj altkvalitaj. En la 9 libroj oni vidas portretojn de ĉ. 144 aktivaj geesperantistoj el diversaj landoj. Ĉiuj portretoj estas akompanataj de mallongaj eseoj, skribitaj mem de la portretitoj. Ili elstare agadas kaj laboras por la estonteco kaj por la disvastigo de Esperanto. La 7a libro estis planita eldoni en Aŭgusto 2024. En januaro 2026 Helga eldonos sian dekan libron (blankkovrilan kun verda tiparo). Tiel ŝi sukcese portretis 10 × 16 = 160 portretojn en la tuta dekvoluma serio. 

Ekde 2017 la portretistino paŭzis, pro malbona sanstato kun doloroj, la kursojn kaj laborprofesion. Tamen ŝi portretis nur aktivajn geesperantistojn por la gravaj libroj, por la Esperanto Movado. Helga partoprenas kaj legas en Esperanto-Sumoo Konkurso (librolegado de Esperanto-libroj dum 15 tagoj) kaj varbadas kaj prizorgas germanajn geamikojn. 

Kiel pacamantino Helga Plötner havas, legis kaj rekomendas la plej impresan verkon de Bertha von Suttner „For la bataliloj!“. 

En aŭgusto 2023 ŝi estis premiita per la "Diplomo pri Elstara Arta Agado" de la Universala Esperanto-Asocio.Helga Plötner ricevis ĉi tiun diplomon ´pro ŝia konstanta sindediĉo al la prentrado de famaj esperantistoj kun ampleksa rigardo al la internacia komunumo kaj ĝia diverseco, kun 6 libroj kaj 100 portretoj kaj biografioj jam aperigitaj´, de Duncan Charters - prezidanto de UEA 

Membreco 
UEA, GEA, KELI, AVE, TEVA

Ekspozicioj 
 1986 ISEU Bulgario 
 1987 UK Varsovio 
 1999 UK Berlino
 2015 GEK en Hameleno

Kongresoj
Helga Plötner partoprenis en 4 Universalaj Kongresoj (UK): 1987 Varsovio, 1999 Berlino, 2015 Lillo, 2016 Nitra. Partoprenis en 5 Germanaj Esperanto-Kongresoj (GEK): Erfurto 2014, Hameleno 2015, Munkeno 2016, Freiburgo en Breisgau 2017, 2019 Neumünster kun filino Jana. En Hameleno 2015, Munkeno 2016, Neumünster 2019 Helga gvidis sukcese artkursojn "Ni desegnas". Dum Printempa Semajno Internacia (PSI) - en Sankt Andreasbergo, ŝi gvidis kurson: "Ni desegnas urseton" kaj ekspoziciis. En 2017 okaze de Bibliaj Tagoj en Lutherurbo Vitenbergo, HP klarigis esperante en propra ekspozicio en la centro de la Malnova Urbodomo pri pejzaĝoj de "Graefenhainichener muelejoj".

Artikoloj, en kiuj Helga Plötner estas menciita
 Semajna gazeto pri virina arto "Lady weekly" de Anatolij Ionesov en Samarkando, Uzbekio.
 "Al vi kara" de japanino Tomida Narumi.
 La bulgara verkistino Elena Popova skribis pri Helga Plötner en sia libro „ESPERANTO – PONTO AL AMIKECO“ kaj montris 2 librojn el la serio „Esperanto por mi“ kaj aliajn diversajn pentraĵojn. (eldonejo: Matador 74 ISBN 978-954-371-659-3)
 Esperanto-aktuell 3/2024 Nr. 285, paĝo 19 "La pentrista vivo de Helga Plötner" de Raja Kudrjavceva
 En la retejo "uea.facila" aperis artikolon pri la libroj "Esperanto por mi" https://uea.facila.org/artikoloj/libroservo/esperanto-por-mi/
 Revuo "Esperanto" Nr. 1391 (6) junio 2024, paĝo 130, artikolo "Hori Jasuo - kun Esperanto en la koro"
 Revuo"Juna Amiko" majo 2024, nr. 2/2024 (179), paĝo 23, artikolo en la rubriko "legu kaj ĝuu" "Rekomendo" de redaktino Malgosia Kormanicka el Pollando
 En la 4a numero de Literatura Vivo, paĝo 116, troviĝas intervjuo kun Erika Godó pri ŝi. En la 3a numero, paĝoj 74–75, estas publikigitaj ŝiaj poemoj. En la 5a numero, paĝoj 52 kaj 55, estas publikigitaj ŝia biografia novelo kaj ŝia poemo.

Libroj
 "Esperanto por mi“, 16 geesperantistoj portretitaj de Helga Plötner de eldonejo HORIZONTO n-roj 1-10. En la fino de tiuj libroj, post la 16 portretitoj, troviĝas la Galerio de Helga Plötner, pentraĵoj kaj aliaj desegnaĵoj.
 La 9a libro el la serio "Esperanto por mi", estas eldonita en julio 2025.

 En la revuo „TURKA STELO“ de la jaroj 2020 kaj 2021, aperis monate po 1 bildo de Helga kun interesa rakonto el la historio de tiuj bildoj.
 MIA PENTRISTA VIVO POR ESPERANTO KAJ POR PACO! de eldonejo HORIZONTO, 88 paĝoj, 52 bildoj kun rakontoj pri tiuj
 En januaro 2026 Helga eldonos sian dekan libron (blankkovrilan kun verda tiparo). Tiel ŝi sukcese portretis 10 × 16 = 160 portretojn en la tuta dekvoluma serio.

 Referencoj 

Kategorio: Germanaj esperantistoj
Kategorio: Germanaj pentristoj
Kategorio: Desegnado